**Meri Cetinić** (Split, 15. lipnja 1953.), hrvatska glazbenica. Jedna je od najpoznatijih hrvatskih izvođača zabavne i pop glazbe i kantautorica. Živi u Splitu.

Biografija
----------

Obitelj Meri Cetinić porijeklom je iz Blata na otoku Korčuli, od kuda početkom 1950-ih dolaze u Split. Odrastajući u skromnoj, ali skladnoj obitelji, uz oca električara i majku domaćicu, te dva starija brata, Antu i Borisa, vrlo rano se počeo isticati njezin talent za glazbu, osobito pjevanje. Počinje nastupati već kao dijete, a u osnovnoj je školi često dobivala glavne uloge u školskim priredbama. Kasnije završava Srednju muzičku školu i Pedagošku akademiju, smjer Glazba, u Splitu. Njen brat Ante, 5 godina stariji od Meri, bio je vrlo utjecajan i cijenjen glazbenik u Splitu. U njihovom stanu su se okupljala sva imena iz glazbenog života Splita tog vremena i Meri je još kao djevojčica sve to upijala sa strane. Rano je počela slušati crne pjevače, zavoljela blues i gospel glazbu.

Glazbena karijera
-----------------

### Počeci

U 14. godini pobijedila je sa pjesmom *Warm and tender love* Percie Sladgea na *Raspjevanom proljeću* u Splitu. Sa 15 godina postaje članom grupe *CHE* i to kao orguljašica. Svirala je tada prve Hammond orgulje u gradu. U 17. godini prelazi u grupu *Delfini* kao vokalni solist, te odlazi na prvu turneju po SSSR-u. Uglavnom je pjevala repertoar Janis Joplin, Deep Purple, Led Zeppelina i sličnih grupa i pjevača. Ubrzo prestaje suradnja s *Delfinima*, te upisuje Pedagošku akademiju i radi na usavršavanju glasa kod prof. Branke Ristić u Splitu. 

### Grupa More

Godine 1972. sa Slobodanom M. Kovačevićem osniva grupu *More* u kojoj Meri svira klavir, pjeva te je uz S. M. Kovačevića skladatelj i aranžer grupe. Nakon nekoliko godina rada s grupom *More* i nekoliko velikih uspjeha s pjesmama: *More*, *Ti si moj san*, *Gdje god da pođeš*, *Samo simpatija* i dr. napušta grupu i započinje solističku karijeru.

### Solistička karijera

Glavnog suradnika pronalazi u bratu Anti Cetiniću (basist, aranžer, snimatelj, producent) koji već tada živi u Nizozemskoj te s njim snima nekoliko solističkih albuma: 

* *Meri* (1979) -zlatni - snimljen u Zagrebu s vodećim studijskim glazbenicima i Zagrebačkim solistima.
* *Ja sam žena* (1980) snimljen u Arnhemu, Holandija, prvi je njen kompletan autorski album. Album je postao dijamantni i kao takav prvi u Hrvatskoj pop glazbi. Na albumu sudjeluju i neki holandski glazbenici.
* *U prolazu* (1981) -platinasti
* *AsŠablon:Nemam razdvojbu* (1982) -platinasti
* *Prašina s puta* (1983) -zlatni - album godine u SFRJ

Na svim ovim albumima većinu pjesama je Meri sama skladala, neke na vlastite, a neke na tekstove Jakše Fiamenga, Krste Jurasa, Momčila Popadića, Ivice Flescha i drugih. Paralelno s ovim autorskim albumima u suradnji sa skladateljem Zdenkom Runjićem godinu za godinom kao vokalni solist ostvaruje uspjehe na Splitskom festivalu s pjesmama *Četri stađuna*, *U prolazu*, *Lastavica*, kao i kasnije s pjesmama *Konoba* (S.M.Kovačević-R.Šunjić), *Zemlja dide mog* (V.Barčot-I.Cetinić), itd.

Na festivalu Split 1989. izvodi vlastitu skladbu *Dome moj* i osvaja 3.nagradu publike. Ista skladba doživjela je i stranu verziju. Snimljena je u Belgiji 1990. pod nazivom *Veel te mooi* u izvedbi dueta Sanne en Erik van Neygen i postala njihov najveći hit. U to vrijeme održava brojne solističke koncerte širom zemlje, a često odlazi i na turneje po Kanadi, SAD, Australiji, itd.

U Zagrebu 1998. snima autorski album *Putovanja* sa studijskim glazbenicima grupe Songkillers. Na ovim pjesmama sama je radila i aranžmane te produkciju uz suradnju Ante Pecotića, Joška Banova i svoje kćeri Ivane. Za slijedeći live album *Malo mora na mom dlanu*, snimku koncerta iz splitskog HNK, dobiva nagradu Porin za najbolji album zabavne glazbe 2002.

Nekoliko zadnjih godina nastupa na Festivalu dalmatinske šansone u Šibeniku s vlastitim skladbama: *Rijeka bez povratka*, *Griža*, *Kruh i sol*, *U samoći prolazi mi vrime*, itd. te za njih dobiva nekoliko nagrada.

Godine 2005. nakon dugo vremena ponovo nastupa na Splitskom festivalu i to sa svojom jazz skladbom *Sjena tvoga tila* uz pratnju grupe *Black Coffee*. Početkom iste godine objavljena je u izdanju diskografske kuće Croatia records *Meri Cetinić - Zlatna kolekcija*, dvostruki CD sa 40 uspješnica iz Merine karijere..

Najnoviji studijski album *Tiramola* snimljen je u Splitu u suradnji s jazz grupom *Black coffee*, a objavljen je 2006. u izdanju Croatia Records.

Priznanja i nagrade
-------------------

Proglašena je pjevačicom godine 1981. i 1982. za cijeli teritorij bivše države.
Dobiva *Zlatnu pticu* za izvanredne diskografske uspjehe te Estradnu nagradu 1988.god.
Od 1978. ima status slobodnog umjetnika, a 2005. primljena je u redovno članstvo Hrvatskog društva skladatelja.

2002. dobiva nagradu Porin za najbolji album zabavne glazbe, snimka koncerta u HNK Split "Malo mora na mom dlanu"

2007. godine dobitnica je Nagrade Hrvatske Glazbene Unije *Status 2007* za sveukupan doprinos hrvatskoj glazbi.

2019..nagrađena posebnim priznanjem **Hrvatske diskografske udruge – Multi-platinum Award**.za 40 godina diskografskih dostignuća

2019..godine dobiva nagradu za životno djelo Dubrovačko- Neretvanske županije

Festivali
---------

Meri Cetinić ima iza sebe brojne nastupe na domaćim festivalima, a najupečatljiviji trag ostavila je na Splitskom festivalu, na kojem se pojavljuje od 1976. godine. Osim toga, nekoliko nastupa na Opatijskom festivalu,Vašem šlageru sezone i Festivalu dalmatinskih šansona u Šibeniku.

Splitski festival:

* 1974 Bakalar (uz grupu *More* i Đanija Maršana)
* 1976 Gdje god da pođeš (uz grupu *More*)
* 1976 Pjesma moru
* 1977 Stari ljubavnici
* 1978 Samo simpatija (uz grupu *More*)
* 1979 Četiri stađuna
* 1980 Lastavica
* 1981 U prolazu
* 1981 Ti si moja sudbina
* 1982 Niko neće u mornare
* 1983 Živjela ljubav
* 1985 Život zlata vrijedi
* 1985 Sloboda (Večer *Ustanak i more*)
* 1986 Konoba (sa Tedijem Spalatom)
* 1986 Nevista (Autorska večer Zdenka Runjića)
* 1986 Jedina zemljo, o mati moja (Večer *Ustanak i more*)
* 1987 Ostavljaš me samu
* 1988 Jubav si moja zauvik
* 1988 Vraćam se (Splitski biseri 1960-1970)
* 1988 Veslaj, veslaj (sa Oliverom, Splitski biseri 1960-1970)
* 1988 Marjane, naš Marjane (Večer *Ustanak i more*, sa Oliverom, Maruškom Kalogjera i Tonijem Kljakovićem)
* 1989 Dome moj
* 1989 Tvoje more, majko zemljo (Večer *Ustanak i more*)
* 1990 Perlo moja
* 1991 Drugi vitri sada pušu
* 1991 Ti si moja rođena (Večer *Lijepa naša*)
* 1992 Ljubav
* 2005 Sjena tvoga tila

Melodije hrvatskog Jadrana:

* 1993 Di nima svađe nima ni ljubavi (sa Tedijem Spalatom)
* 1994 Mama, mama
* 1995 Gardeline moj
* 1996 Gorko vino
* 1997 Dišpet
* 1998 Željo, tugo
* 2001 Voljela sam te

Festival Opatija:

* 1975 Ovo vrijeme (uz grupu *More*)
* 1982 Iluzija
* 1985 Pisma iz hotela

Vaš šlager sezone:

* 1981 Kako zvoni tvoje ime
* 1987 Zadnji ples
* 1988 Ako je život pjesma

Zagrebfest:

* 1974 Raskršće svih putova (uz grupu *More*)
* 1979 Dijete (Večer šansona)
* 1988 Pelud i svila
* 1999 Ne zovi me u proljeće

Beogradsko proleće:

* 1977 Vjeruj sad

Hit parada:

* 1976 Moja zvijezda

Dalmatinska šansona - Šibenik:

* 1998 Putovanja
* 2000 Griža
* 2001 Ti me čuvaš (sa Elijem Žuvelom)
* 2003 Rijeka bez povratka
* 2004 Kruh i sol
* 2005 U samoći prolazi mi vrime

Jugovizija:

* 1987 Samo ljubav (uz *Familiju*)
* 1988 Ne sudite mi noćas

MESAM:

* 1985 Balada

Diskografija
------------

* *Meri* (1979), zlatni album, snimljen s vodećim studijskim muzičarima i *Zagrebačkim solistima*
* *Ja sam žena* (1980), dijamantni album
* *U prolazu* (1981), platinasti album
* *As* (1982), platinasti album
* *Prašina s puta* (1983), zlatni album
* *Najveći uspjesi* (1984), kompilacija
* *Meri VI* (1985), zlatni album
* *Potraži me* (1988), platinasti album
* *Zlatni snovi* (1989)
* *Najveći uspjesi* (1992), kompilacija
* *Sve najboljeŠablon:Nemam razdvojbu* (1994), kompilacija
* *Zašto te volim* (1996)
* *Putovanja* (1998), s glazbenicima iz grupe *Songkillers*
* *Malo mora na mom dlanu* (2002), snimak koncerta iz splitskog HNK, uz goste i prijatelje (Oliver Dragojević, Zorica Kondža, Tedi Spalato, klapa *Kumpanji*). Nagrada *Porin* za najbolji album zabavne glazbe 2002. godine
* *Zlatna kolekcija* (2004), kompilacija
* *Tiramola* (2006), jazz-album sa grupom Black Coffee
* Virno srce (2009.)
* Dozvoli mi (2014.) zajednički album sa Ivanom Burić

Vanjske veze
------------

* Službena stranica Meri Cetinić
* Croatia Records
* Splitski festival